දේශීය ලොකු ළූනු සඳහා වෙළෙඳපොළේ සාධාරණ මිලක් නොමැතිවීම හේතුවෙන් දඹුල්ල ප්‍රදේශයේ ලොකු ළූනු ගොවීන් දැඩි අසීරුතාවකට මුහුණදී සිටිනවා.ඔවුන් බලධාරීන්ගෙන් ඉල්ලා සිටින්නේ තම අස්වනු සඳහා සාධාරණ මිලක් ලබාදෙන ලෙසයි.දඹුල්ල සහ අවට ප්‍රදේශවල ගොවීන් මේ දිනවල ලොකු ළූනු අස්වනු නෙලීම ආරම්භ කර තිබෙනවා.පසුගිය සමයේ පැවති ජල හිඟය සහ පොහොර හිඟයත් සමග ගොවීන් තම වගාවන් සිදුකර ඇත්තේ ඉහළ පිරිවැයක් දරමින්.නමුත් මේවන විට තම අස්වැන්න සඳහා සාධාරණ මිලක් නොමැති බවට ගොවින් චෝදනා කරනවා.ඔවුන් පෙන්වා දෙන්නේ ආනයනික ලොකු ළූනු වෙළෙඳපොළේ අඩු මිලකට අලෙවි වීම දේශීය ලොකු ළූනුවල මිල පහත යාමට හේතුවී ඇති බවයි.